**OPIS POSLOVA I PODACI O PLAĆI**

**OGLAS**

**za prijam u državnu službu na određeno vrijeme**

**4. UPRAVA ZA STRATEŠKO PLANIRANJE I KOORDINACIJU FONDOVA EU**

**4.1. Sektor za programiranje, koordinaciju i strateško praćenje ESI fondova**

**4.1.1. Služba za poslove koordinacije i programiranje ESI fondova**

**4.1.1.2. Odjel za strateško praćenje u području konkurentnosti i kohezije za ciljeve**

**zelenija Europa i povezanija Europa te programiranje ESI fondova**

**VIŠI STRUČNI SAVJETNIK** (redni broj radnog mjesta 87.) – 1 izvršitelj – do povratka duže vrijeme odsutne službenice

***Opis poslova:***

* obavlja složene stručne poslove vezano za izradu i izmjene višegodišnjih strateških dokumenata čija se provedba financira iz programa i fondova EU primarno u sektorima energetike, klimatskih promjena, upravljanja vodama, kružnog gospodarstva i prometa kohezijske politike,
* prati pripremu i objavljivanje natječaja, ugovaranje, plaćanja i sveukupnu apsorpciju dostupnih sredstava u sektorima energetike, klimatskih promjena, upravljanja vodama, kružnog gospodarstva i prometa kohezijske politike te provedbu povezanih nacionalnih strateških dokumenata,
* sudjeluje u poslovima koordinacije pripreme sektorskih podloga za strateške dokumente koji uređuju korištenje programa i fondova EU,
* prati provedbu programa Europske teritorijalne suradnje,
* prati doprinos ESI fondova makro-regionalnim strategijama,
* prati sektorske politike EU u sektorima energetike, klimatskih promjena, upravljanja vodama, kružnog gospodarstva i prometa kohezijske politike,
* priprema nacrte izvješća i akata na engleskom i hrvatskom jeziku iz djelokruga Odjela te obavlja druge složene stručne poslove koji obuhvaćaju pripremu planova, proučavanje i analizu podataka i dokumentacije, predlaganje rješenja problema, savjetovanja unutar i izvan tijela;
* sudjeluje u organizaciji sastanaka i pripremi materijala za sastanke i vodi bilješke sa sastanaka,
* po potrebi surađuje s nižim službenicima nadležnih tijela Europske komisije,
* odgovoran je za materijalne resurse s kojima radi i ispravnu primjenu metoda rada, postupaka i stručnih tehnika,
* obavlja i druge poslove po nalogu nadređenih.

**PODACI O PLAĆI:**

Plaću radnog mjesta državnog službenika čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

Osnovica za izračun plaće za državne službenike i namještenike od 1. siječnja 2021. godine iznosi 6.044,51 kn, a utvrđena je Dodatkom III. Kolektivnog ugovora za državne službenike i namještenike („Narodne novine“, br. 66/20).

Koeficijent složenosti poslova radnog mjesta **višeg stručnog savjetnika (**redni broj radnog mjesta: 87.) iznosi 1,979, a utvrđen je člankom 26.a, stavkom 1., točkom b), podtočkom 1. Uredbe o nazivima radnih mjesta i koeficijentima složenosti poslova u državnoj službi („Narodne novine“, broj 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 15/19, 73/19 i 63/21).